साल 2013 में शोवोना मुंबई आ गई और यहां आकर फोटो एडिटिंग का काम खुद ही सीखने लगी। शोवोना का कहना है कि मुंबई एक डरावना शहर है यहां एक तरफ कल्पनाएं हैं तो दूसरी ओर कठोर वास्तविकता और ये मिश्रण उनके लिए काफी मुफीद था। मुंबई में शुरूआती वक्त उनके लिए काफी मुश्किलों भरा रहा जब वो अपने को कारोबारी महिला के तौर पर स्थापित करने के लिए जूझ रही थीं। धीरे धीरे शोवोना इंडस्ट्री में पैर जमा रही थी और उन्होने कमर्शियल फोटोग्राफी का काम शुरू कर दिया था। इस दौरान उन्होने कॉरपोरेट, खाना, कपडे, आभूषण, 3डी फोटोग्राफी और मोशन फोटोग्राफी के लिए काफी काम किया। शोवोना ने सबसे पहले कई ऑनलाइन सॉफ्टवेयरों की जानकारी ली उसके बाद उन्होने लोगों की स्टाइल पर ध्यान दिया।